《短歌送范彦行》
宋代·李处权

海上芳敷有瑶草，採而食之颜不老。
海中翕赩有骊珠，探而得之形木枯。
赤乌玄兔未同宿，姹女婴儿自相逐。
深存踵息通三关，升降出入无时閒。
九转七返成大还，功高行满起人寰，
凌虚一举三神山。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。